Lav et referat af nedenstående tekst:

Tekst:
- Det virker som om, at de har været langt i deres planlægning, hvis det, politiet og efterretningstjenesten mistænker dem for, er korrekt. Sådan lyder det fra Frank Jensen, der er tidligere operativ chef i PET, om de personer, der onsdag blev anholdt i en omfattende antiterroraktion. Baggrunden for anholdelserne er en mistanke om forberedelse af et terrorangreb med et militant, islamistisk motiv. Det oplyser Københavns Politi. I alt er 20 personer blevet anholdt. Politi fra syv politikredse i landet har foretaget over 20 ransagninger. Det fortalte chefpolitiinspektør i Københavns Politi Jørgen Bergen Skov på et pressemøde. Under pressemødet blev der sagt, at nogle af de anholdte vil blive fremstillet i grundlovsforhør torsdag. Når man ikke siger, at alle vil blive fremstillet i grundlovsforhør, så tyder det ifølge Frank Jensen på, at politiet ikke på forhånd udelukker, at nogle af de anholdte vil blive løsladt. - Under sådan en aktion vil personer, der under efterforskningen har vist sig at have forbindelse til de centrale personer, blive anholdt, fordi de kan spille en rolle i forbindelse med en terrorsag. Når de er blevet anholdt, forsøger man at finde ud af, om de har en rolle i sagen, siger Frank Jensen. Han kalder dagens politiaktion for usædvanlig. Har man afværget det i sidste øjeblik? - Jeg lægger mærke til ordvalget – at man var ved at forberede det. Så det tror jeg ikke. Men det virker som om, de har været langt i deres planlægning, hvis det, politiet og efterretningstjenesten mistænker dem for, er korrekt. Så har de været så langt, at man har sagt, at man ikke længere kan overvåge dem – og at man bliver nødt til at slå til nu, siger Frank Jensen. Nordjyllands Politi ransagede onsdag mindst to adresser på henholdsvis Ravnkildevej i Aalborg Øst og Stormgade i Aalborg.

Referat:
20 personer er onsdag blevet anholdt efter en stor politiaktion i flere dele af landet.